2016. gada Noteikumi Nr.

Rīgā (prot. Nr.            . §)

**Darbības programmas „Izaugsme un nodarbinātība” 8.1.1. specifiskā atbalsta mērķa „Palielināt modernizēto STEM, tajā skaitā medicīnas un radošās industrijas, studiju programmu skaitu” īstenošanas noteikumi**

Izdoti saskaņā ar Eiropas Savienības struktūrfondu un Kohēzijas fonda 2014. -2020.gada plānošanas perioda vadības likuma 20.panta 6. un 13.punktu

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas „Izaugsme un nodarbinātība” prioritārā virziena „Izglītība, prasmes un mūžizglītība” 8.1.1. specifisko atbalsta mērķi „Palielināt modernizēto STEM, tajā skaitā medicīnas un radošās industrijas, studiju programmu skaitu” (turpmāk – specifiskais atbalsts);
   2. specifiskā atbalsta mērķi;
   3. specifiskajam atbalstam pieejamo finansējumu;
   4. prasības Eiropas Reģionālās attīstības fonda projekta (turpmāk – projekts) iesniedzējam;
   5. atbalstāmo darbību un izmaksu attiecināmības nosacījumus;
   6. vienkāršoto izmaksu piemērošanas nosacījumus un kārtību;
   7. vienošanās un līguma par projekta īstenošanu vienpusēja uzteikuma nosacījumus.
2. Specifiskā atbalsta mērķis ir palielināt modernizēto STEM *(Science, Technology, Engineering and Mathematics –* zinātne, tehnoloģijas, inženierzinātnes, matemātika*)*, tajā skaitā medicīnas un radošās industrijas (turpmāk – STEM) studiju programmu skaitu.
3. Specifiskā atbalsta mērķa grupa ir šo noteikumu 12. un 15.punktā minētās augstākās izglītības institūcijas.
4. Specifiskā atbalsta mērķa ietvaros līdz 2023.gada 31.decembrim sasniedzami šādi uzraudzības rādītāji:
   1. iznākuma rādītājs – pakalpojumu sniegšanas veiktspēja atbalstītajā augstākās izglītības infrastruktūrā, – 2 069 personas;
   2. rezultāta rādītājs – modernizēto augstākās izglītības STEM studiju programmu īpatsvars to kopskaitā – 100  procenti;
   3. finanšu rādītājs – līdz 2018.gada 31.decembrim sertificēti izdevumi 11 160 414 *euro* apmērā.
5. STEM studiju programma šo noteikumu izpratnē ir augstākās izglītības studiju programma, kura saskaņā ar normatīvajiem aktiem par Latvijas izglītības klasifikāciju ietilpst:
   1. izglītības tematiskajā grupā:
      1. dabaszinātnes, matemātika un informācijas tehnoloģijas;
      2. inženierzinātnes, ražošana un būvniecība;
      3. lauksaimniecība;
   2. izglītības tematiskajā jomā:
      1. mākslas;
      2. veselības aprūpe (izņemot izglītības programmu kopu kosmetoloģija);
      3. vides aizsardzība.
6. Specifisko atbalstu īsteno ierobežotas projektu iesniegumu atlases veidā.
7. Specifiskā atbalsta ietvaros atbildīgās iestādes funkcijas pilda Izglītības un zinātnes ministrija (turpmāk – atbildīgā iestāde).
8. Specifiskā atbalsta plānotais kopējais attiecināmais finansējums ir 44 641 656 *euro*, tai skaitā Eiropas Reģionālās attīstības fonda finansējums – 37 945 407 *euro* un valsts budžeta līdzfinansējums – 6 696 249 *euro*.
9. Maksimālais attiecināmais Eiropas Reģionālās attīstības fonda finansējuma apmērs ir 85 procenti no projekta kopējā attiecināmā finansējuma un valsts budžeta finansējuma apmērs ir 15 procenti no projekta kopējā attiecināmā finansējuma.
10. Pieejamais kopējais attiecināmais finansējums līdz 2018.gada 31.decembrim, lai slēgtu vienošanās vai līgumus par projektu īstenošanu, ir 41 918 727 *euro*, tai skaitā Eiropas Reģionālās attīstības fonda finansējums – 35 630 918 *euro* un valsts budžeta līdzfinansējums – 6 287 809 *euro*.
11. No 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo attiecināmo finansējumu līdz šo noteikumu 8.punktā minētajam apmēram.

**II. Prasības projekta iesniedzējam**

1. Projekta iesniedzējs specifiskā atbalsta ietvaros ir:
   1. Daugavpils Universitāte;
   2. J.Vītola Latvijas Mūzikas akadēmija;
   3. Liepājas Universitāte;
   4. Latvijas Kultūras akadēmija;
   5. Latvijas Lauksaimniecības universitāte;
   6. Latvijas Mākslas akadēmija;
   7. Latvijas Sporta pedagoģijas akadēmija;
   8. Latvijas Universitāte;
   9. Rīgas Stradiņa universitāte;
   10. Rēzeknes Tehnoloģiju akadēmija;
   11. Rīgas Tehniskā universitāte;
   12. Transporta un sakaru institūts;
   13. Ventspils Augstskola;
   14. Vidzemes Augstskola.
2. Projekta iesniedzējs, kas pēc projekta iesnieguma apstiprināšanas kļūst par finansējuma saņēmēju, sagatavo un saskaņā ar projektu iesniegumu atlases nolikuma prasībām iesniedz to sadarbības iestādē Kohēzijas politikas fondu vadības informācijas sistēmā 2014.–2020.gadam. Projekta iesniedzējs var iesniegt sadarbības iestādē projekta iesniegumu, ja ir saņēmis saskaņojumu no Izglītības un zinātnes ministrijas un nozares ministrijas (ja attiecināms) par šo noteikumu 38.punktā minēto attīstības stratēģiju.

12

1. Projekta iesniedzējs specifiskā atbalsta ietvaros iesniedz vienu projekta iesniegumu atbilstoši šo noteikumu 19.punktā noteiktajam finansējumam**.**
2. Šo noteikumu 12.4. un 12.8.apakšpunktā minētie projekta iesniedzēji projektu īsteno kopā ar savām aģentūrām:
   1. Latvijas Kultūras  akadēmija – ar Latvijas Kultūras akadēmijas Latvijas Kultūras koledžu;
   2. Latvijas Universitāte – ar Latvijas Universitātes Rīgas Medicīnas koledžu un Latvijas Universitātes P.Stradiņa medicīnas koledžu.
3. Šo noteikumu 12.4.apakšpunktā minētais projekta iesniedzējs slēdz vienošanos ar šo noteikumu 15.1.apakšpunktā minēto aģentūru un šo noteikumu 12.8.apakšpunktā minētais projekta iesniedzējs – ar šo noteikumu 15.1.apakšpunktā minētajām aģentūrām.
4. Šo noteikumu 16.punktā minētie projekta iesniedzēji kontrolē šo noteikumu 16.punktā minēto vienošanos izpildi un novērš dubultā finansējuma riskus.
5. Specifiskā atbalsta ietvaros katram projekta iesniedzēja projektam plānotais kopējais attiecināmais finansējums nepārsniedz:
   1. Daugavpils Universitātei – 1 425 138 *euro*;
   2. J.Vītola Latvijas Mūzikas akadēmijai – 527 658 *euro*;
   3. Liepājas Universitātei – 1 033 620 *euro*;
   4. Latvijas Kultūras akadēmijai (tai skaitā Latvijas Kultūras akadēmijas Latvijas Kultūras koledžai) – 714 382 *euro*;
   5. Latvijas Lauksaimniecības universitātei – 3 605 592 *euro*;
   6. Latvijas Mākslas akadēmijai – 684 265 *euro*;
   7. Latvijas Sporta pedagoģijas akadēmijai – 889 059 *euro*;
   8. Latvijas Universitātei (tai skaitā Latvijas Universitātes Rīgas Medicīnas koledžai un Latvijas Universitātes P.Stradiņa medicīnas koledžai) – 13 026 117 *euro*;
   9. Rīgas Stradiņa universitātei – 6 243 821 *euro*;
   10. Rēzeknes Tehnoloģiju akadēmijai – 1 027 596 *euro*;
   11. Rīgas Tehniskai universitātei – 11 725 073 *euro*;
   12. Transporta un sakaru institūtam – 1 250 461 *euro*;
   13. Ventspils Augstskolai – 1 888 936 *euro*;
   14. Vidzemes Augstskolai – 599 938 *euro*.
6. Specifiskā atbalsta ietvaros katram projekta iesniedzēja projektam pieejamais kopējais attiecināmais finansējums līdz 2018. gada 31. decembrim, lai slēgtu vienošanos vai līgumu par projektu īstenošanu, nepārsniedz:
   1. Daugavpils Universitātei – 1 338 211 *euro*;
   2. J.Vītola Latvijas Mūzikas akadēmijai – 495 473 *euro*;
   3. Liepājas Universitātei – 970 574 *euro*;
   4. Latvijas Kultūras akadēmijai (tai skaitā Latvijas Kultūras akadēmijas Latvijas Kultūras koledžai) – 670 808 *euro*;
   5. Latvijas Lauksaimniecības universitātei – 3 385 668 *euro*;
   6. Latvijas Mākslas akadēmijai – 642 528 *euro*;
   7. Latvijas Sporta pedagoģijas akadēmijai – 834 831 *euro*;
   8. Latvijas Universitātei (tai skaitā Latvijas Universitātes Rīgas Medicīnas koledžai un Latvijas Universitātes P.Stradiņa medicīnas koledžai) – 12 231 586 *euro*;
   9. Rīgas Stradiņa universitātei – 5 862 978 *euro*;
   10. Rēzeknes Tehnoloģiju akadēmijai – 964 918 *euro*;
   11. Rīgas Tehniskai universitātei – 11 009 899 *euro*;
   12. Transporta un sakaru institūtam – 1 174 189 *euro*;
   13. Ventspils Augstskolai – 1 773 720 *euro*;
   14. Vidzemes Augstskolai – 563 345 *euro*.
7. Pēc 2019.gada 1.janvāra atbildīgā iestāde atbilstoši Eiropas Komisijas lēmumam par prioritārajam virzienam "Izglītība, prasmes un mūžizglītība" Eiropas Reģionālās attīstības fonda noteiktā snieguma ietvara izpildi var ierosināt palielināt pieejamo attiecināmo finansējumu līdz šo noteikumu 8.punktā minētajam plānotajam maksimālajam finansējuma apmēram. Šādā gadījumā projekta iesniedzējam palielina pieejamo kopējo attiecināmo finansējumu līdz šo noteikumu 18.punktā minētajam apmēram, veicot atbilstošus grozījumus vienošanās vai līgumā par projekta īstenošanu.

**III. Atbalstāmās darbības un izmaksas**

1. Specifiskā atbalsta ietvaros ir atbalstāmas šādas darbības:
   1. augstākās izglītības institūciju infrastruktūras, tai skaitā ēku un telpu (izņemot dienesta viesnīcas), laboratoriju un koplietošanas infrastruktūras attīstība, lai modernizētu STEM studiju programmas, tajā skaitā nodrošinātu infrastruktūras pielāgošanu personām ar funkcionāliem traucējumiem;
   2. iekārtu, aparatūras, transportlīdzekļu kā uzskates un tehnisko līdzekļu, datortehnikas, tehnoloģiju, materiālu, inventāra un instrumentu iegāde, kas nepieciešama STEM studiju programmu īstenošanai;
   3. informācijas un komunikācijas tehnoloģiju risinājumu ieviešana izglītības procesā, tai skaitā e-studiju attīstība, bezvadu interneta pieslēguma izveide izglītības procesa īstenošanai;
   4. bibliotēkas fondu papildināšana;
   5. projekta vadība un īstenošana;
   6. informācijas un publicitātes pasākumi par projekta īstenošanu.
2. Specifiskā atbalsta projektu īstenošanā var izmantot vides prasību integrāciju preču, pakalpojumu un būvdarbu iepirkumos ("zaļais publiskais iepirkums").
3. Specifiskā atbalsta ietvaros attiecināmi šādi izmaksu veidi:
   1. tiešās attiecināmās izmaksas;
   2. netiešās attiecināmās izmaksas;
   3. neparedzētās izmaksas.
4. Šo noteikumu 23.1. apakšpunktā minētās tiešās attiecināmās izmaksas ietver šādas izmaksu pozīcijas:
   1. projekta vadības personāla atlīdzības izmaksas, izņemot virsstundas, šo noteikumu 21.5. apakšpunktā minētās atbalstāmās darbības īstenošanai;
   2. projekta iesnieguma pamatojošās dokumentācijas sagatavošanas izmaksas, kas radušās uz uzņēmuma vai pakalpojuma līguma pamata:
      1. mācību iekārtu, aprīkojuma un tehnoloģiju plānu un specifikāciju izstrādes izmaksas;
      2. projekta izmaksu–ieguvumu analīzes sagatavošanas izmaksas;
   3. būvniecības izmaksas šo noteikumu 21.1. apakšpunktā minētās atbalstāmās darbības īstenošanai:
      1. būvdarbu (tajā skaitā tajā skaitā būves atjaunošana, pārbūve vai restaurācija, ja nepieciešams, jaunas ēkas būvniecība, telpu pielāgošana aprīkojuma un aparatūras uzstādīšanai un darbībai, infrastruktūras objektu pielāgošana personām ar funkcionāliem traucējumiem) izmaksas;
      2. būvobjekta teritorijas labiekārtošanas izmaksas, lai izpildītu normatīvajos aktos noteiktās minimālās prasības infrastruktūras nodošanai ekspluatācijā;
      3. izmaksas, kas saistītas ar ēkas nodošanu ekspluatācijā, ja tās nav paredzētas līgumā par būvdarbu veikšanu;
   4. ar būvniecību saistītas izmaksas šo noteikumu 21.1. apakšpunktā minētās atbalstāmās darbības īstenošanai:
      1. būvprojekta, tai skaitā būvprojekta minimālās stadijas, izstrādes vai aktualizēšanas izmaksas;
      2. neatkarīgas būvekspertīžu veikšanas un tehniskās apsekošanas izmaksas, tai skaitā neatkarīgas būvprojekta ekspertīzes veikšanas izmaksas;
      3. būvuzraudzības un autoruzraudzības izmaksas;
      4. apdrošināšanas izmaksas, kuru nepieciešamību nosaka būvniecību regulējošie normatīvie akti (attiecināmas uz projekta īstenošanas laiku);
   5. pamatlīdzekļu – iekārtu, aparatūras, transportlīdzekļu kā uzskates un tehnisko līdzekļu, kas nepieciešami STEM studiju programmu īstenošanai, datortehnikas, informācijas un komunikācijas tehnoloģiju risinājumu iegādes vai izveides izmaksas šo noteikumu 21.2. un 21.3.apakšpunktā minēto atbalstāmo darbību īstenošanai;
   6. šo noteikumu 24.5. apakšpunktā minēto pamatlīdzekļu piegādes, uzstādīšanas, testēšanas un apkalpojošā personāla instruktāžas izmaksas, kas nav uzturēšanas izmaksas un kas ir saistītas ar ilgtermiņa ieguldījuma sagatavošanu izmantošanai paredzētajiem mērķiem līdz to nodošanai ekspluatācijā;
   7. bibliotēku krājumu izmaksas – mācību grāmatu un periodisko izdevumu, tai skaitā digitālo, iegāde projekta īstenošanas laikā šo noteikumu 21.4. apakšpunktā minētās atbalstāmās darbības īstenošanai;
   8. materiālu, inventāra, instrumentu, laboratorijas preču, ķimikāliju iegādes izmaksas šo noteikumu 21.2. apakšpunktā minētās atbalstāmās darbības īstenošanai;
   9. programmatūru licences iegādes vai nomas izmaksas, tai skaitā licenču atjauninājumu izmaksas licenču darbības periodā, kas nepārsniedz piecus gadus, šo noteikumu 21.3. apakšpunktā minētās atbalstāmās darbības īstenošanai;
   10. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014. –2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 21.6. apakšpunktā minētās atbalstāmās darbības īstenošanai;
   11. pārējās projekta īstenošanas izmaksas:
       1. pakalpojumu izmaksas, kas ir pamatotas un saistītas ar šo noteikumu 21.punktā minēto atbalstāmo darbību īstenošanu un projekta mērķa sasniegšanu, tai skaitā materiālo aktīvu demontāžas un pārvietošanas izmaksas;
       2. jaunradītu darbavietu vai esošo darbavietu atjaunošanai nepieciešamā aprīkojuma (biroja mēbeles un tehnika, datorprogrammas un licences) iegādes izmaksas šo noteikumu 21.5. apakšpunktā minētās atbalstāmās darbības īstenošanai. Darbavietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3 000 *euro* apmērā vienai darbavietai visā projekta īstenošanas laikā, ja projekta vadības personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības personāls ir nodarbināts nepilnu darba laiku vai daļlaiku, darbavietas aprīkojuma iegādes izmaksas ir attiecināmas proporcionāli slodzes procentuālajam sadalījumam.
5. Plānojot šo noteikumu 24.1. apakšpunktā minētās projekta vadības personāla atlīdzības izmaksas, ievēro šādus nosacījumus:
   1. finansējuma saņēmējs nodrošina, ka projekta vadības personāls uz darba līguma pamata ir nodarbināts projektā normālo darba laiku vai nepilnu darba laiku ne mazāk kā 30 procentu apmērā no normālā darba laika, attiecīgi veicot projekta vadības personāla darba laika uzskaiti par veiktajām funkcijām un nostrādāto laiku. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
   2. attiecībā uz projekta vadības personāla izmaksu apmēru ievēro šādus ierobežojumus:
      1. projektiem ar tiešajām attiecināmajām izmaksām 5 000 000 *euro* un vairāk – līdz 56 580 *euro* gadā;
      2. projektiem ar tiešajām attiecināmajām izmaksām līdz 5 000 000 *euro* – ierobežojumu aprēķina pie minimālo izmaksu bāzes 24 426 *euro* gadā, pieskaitot 0,64 procentus no projekta tiešajām attiecināmajām izmaksām, neieskaitot projekta vadības personāla izmaksas;
      3. par projekta īstenošanas laiku nepilnos kalendārajos gados fiksēto summu aprēķina proporcionāli projekta mēnešu skaitam.
6. Plānojot šo noteikumu 24.4.1. un 24.4.3.apakšpunktā minētās izmaksas, finansējuma saņēmējs nodrošina, ka to kopsumma nepārsniedz 10 procentus no būvdarbu līguma izmaksām un kopā ar šo noteikumu 24.2. apakšpunktā minētajām izmaksām – 10 procentus no projekta kopējām attiecināmajām izmaksām.
7. Šo noteikumu 23.2.apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 24.1.apakšpunktā minētajām projekta vadības personāla atlīdzības izmaksām.
8. Šo noteikumu 23.3. apakšpunktā minētās neparedzētās izmaksas (izdevumi papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami noslēgtās vienošanās vai līguma par projekta īstenošanu izpildes nodrošināšanai) projektā var plānot kā vienu izmaksu pozīciju, kas nepārsniedz piecus procentus no kopējām projekta tiešajām attiecināmajām izmaksām. Neparedzēto izmaksu izlietošanu pirms izdevumu veikšanas finansējuma saņēmējs saskaņo ar sadarbības iestādi vienošanās vai līgumā par projekta īstenošanu noteiktajā kārtībā.
9. Pievienotās vērtības nodoklis ir attiecināmās izmaksas, ja tas nav atgūstams atbilstoši Latvijas Republikas normatīvajiem aktiem nodokļu politikas jomā.
10. Specifiskā atbalsta ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām, un ir radušās, sākot ar šo noteikumu spēkā stāšanās dienu, izņemot šo noteikumu 24.2., 24.4.1., 24.4.2. un 24.4.3.apakšpunktā minētās izmaksas, kas ir attiecināmas ar 2016.gada 1.janvāri.

**IV. Specifiskā atbalsta īstenošanas nosacījumi**

1. Projektu īsteno saskaņā ar noslēgto vienošanos vai līgumu par projekta īstenošanu, bet ne vēlāk kā līdz 2022.gada 31.decembrim.
2. Specifiskā atbalsta mērķa ietvaros ieguldījumus var veikt infrastruktūrā, ja tā ir projekta iesniedzēja īpašumā vai tā ir valsts vai atvasinātas publiskas personas manta, kas ir projekta iesniedzēja valdījumā vai lietojumā uz termiņu, kas nav īsāks par pieciem gadiem pēc noslēguma maksājuma veikšanas. Valdījuma vai lietošanas tiesības ir reģistrētas zemesgrāmatā.
3. Finansējuma saņēmējs nodrošina šādu prasību ievērošanu būvdarbu iepirkuma dokumentācijas sagatavošanā:
   1. paredz kārtību, kā rīkoties gadījumos, kad piedāvātā līgumcena pārsniedz plānoto līgumcenu;
   2. būvdarbu līgumā iekļauj preventīvus pasākumus izmaksu sadārdzinājuma riska novēršanai.
4. Pasākuma ietvaros atbalsu sniedz, ja projekta izmaksu–ieguvumu analīze pamato projekta finanšu ilgtspēju un sociālekonomisko atdevi. Izmaksu–ieguvumu analīzi veic, ievērojot šādus nosacījumus:
   1. finansiālo un ekonomisko diskonta likmi nosaka atbilstoši aktuālajām makroekonomikas prognozēm, projekta dzīves cikls ir 20 gadi, finanšu plūsmas aprēķini (investīcijas, ieņēmumi, sociālekonomiskie ieguvumi (izteikti monetārā izteiksmē) un izdevumi) ir pamatoti ar aktuālajai tirgus situācijai atbilstošiem pieņēmumiem, ņemot vērā neatkarīgu trešo personu sagatavotus statistikas datus, tirgus izpēti, prognozes;
   2. finanšu plūsmas aprēķinus pamato:
      1. ar tirgus analīzes datiem pamatotas projekta ieņēmumu un sociālekonomisko ieguvumu prognozes, kas ietver pastāvošo cenu līmeņa analīzi, pieprasījuma un piedāvājuma analīzi, konkurentu analīzi un nozares attīstības prognozes;
      2. pamatotas projekta izdevumu prognozes, tai skaitā detalizēta izmaksu identifikācija, attiecīgo pastāvošo izmaksu līmeņa analīze un turpmākās dinamikas prognoze;
      3. detalizēts un pamatots investīciju plāns, kas ietver tehnisko priekšlikumu vai tehnisko plānu, iekārtu un aprīkojuma tirgus cenu analīzi;
      4. detalizēts finansēšanas plāns, tai skaitā kredīta saņemšanas un atmaksāšanas plāns, kurā ietverts procentu maksājumu aprēķins, ja plānots piesaistīt īstermiņa vai ilgtermiņa kredīta finansējumu. Plāna finansēšanas nosacījumiem jāatbilst reālai tirgus situācijai.
      5. veicot izmaksu – ieguvumu analīzi, finansējuma saņēmējs ņem vērā ne tikai šī specifiskā atbalsta ietvaros veiktās investīcijas, bet arī 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākumā “P&A infrastruktūras attīstīšana Viedās specializācijas jomās un zinātnisko institūciju institucionālās kapacitātes stiprināšana” veiktās vai plānotās investīcijas, veicot kopēju abu projektu izmaksu – ieguvumu analīzi, tai skaitā finanšu analīzi, kas pamato projektu finansiālo ilgtspēju, un ekonomisko analīzi, kas pamato projektu sociālekonomisko atdevi (ja attiecināms).
5. Ja finansējuma saņēmējs projekta īstenošanas rezultātā gūst ieņēmumus un projekts atbilst Eiropas Parlamenta un Padomes 2013. gada 17. decembra Regulas Nr. [1303/2013](http://eur-lex.europa.eu/eli/reg/2013/1303?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083?locale=LV) (turpmāk – Regula Nr. [1303/2013](http://eur-lex.europa.eu/eli/reg/2013/1303?locale=LV)), 61. panta 7. punkta "b" apakšpunkta un 65. panta 8. punkta nosacījumiem, finansējuma saņēmējs veic finanšu analīzi, lai noteiktu finansējuma deficīta apjomu, kas attiecināms finansēšanai no publiskiem līdzekļiem.
6. Īstenojot projektu, finansējuma saņēmējs:
   1. nodrošina informācijas un publicitātes pasākumus, kas noteikti Regulā Nr.[1303/2013](http://eur-lex.europa.eu/eli/reg/2013/1303?locale=LV) un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
   2. nodrošina, ka projektā plānotās darbības netiek finansētas, kā arī tās nav plānots finansēt no citiem valsts vai ārvalstu finanšu atbalsta instrumentiem;
   3. ieņēmumus, ja tādi rodas no projekta ietvaros radītās infrastruktūras izmantošanas, iegulda augstākās izglītības institūcijas izglītības procesa darbību nodrošināšanai;
   4. uzkrāj datus par horizontālā principa "Vienlīdzīgas iespējas" horizontālo rādītāju – objektu skaits, kuros Eiropas Reģionālās attīstības fonda ieguldījumu rezultātā ir nodrošināta vides un informācijas pieejamība (ja attiecināms);
   5. uzkrāj datus par horizontālā principa "Ilgtspējīga attīstība" horizontālo rādītāju – projekta īstenošanā izmantoto zaļo publisko iepirkumu skaits (ja attiecināms);
   6. uzkrāj datus par modernizētajām augstākās izglītības STEM studiju programmām;
   7. nodrošina sasniegto rezultātu ilgtspēju vismaz piecus gadus pēc noslēguma maksājuma veikšanas.
7. Ja projekta īstenošanas laikā finansējuma saņēmējam ir paredzēts avanss, to var izmaksāt pa daļām. Viens avansa maksājums nepārsniedz 30 procentus. Šo noteikumu 18.punktā minētajiem finansējuma saņēmējiem, izņemot šo noteikumu 18.12.apakšpunktā minētajam finansējuma saņēmējam, avansa un starpposma maksājumu kopsumma var būt 100 procenti no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.
8. Projekta iesniedzējs 40 darba dienu laikā pēc šo noteikumu spēkā stāšanās, iesniedz saskaņošanai Izglītības un zinātnes ministrijā augstākās izglītības institūcijas vidēja termiņa vai ilgtermiņa attīstības stratēģiju (turpmāk – attīstības stratēģija). Šo noteikumu 12.4. apakšpunktā minētais projekta iesniedzējs attīstības stratēģijā ietver arī informāciju par šo noteikumu 15.1. apakšpunktā minēto koledžu un šo noteikumu 12.8. apakšpunktā minētais projekta iesniedzējs – par šo noteikumu 15.2.apakšpunktā minētajām koledžām.
9. Šo noteikumu 38.punktā minētajā attīstības stratēģijā ietver vismaz šādu informāciju:
   1. augstākās izglītības institūcijas modernizācijai izvēlēto STEM studiju programmu raksturojumu un izvēles pamatojumu, tai skaitā:
      1. modernizējamo STEM studiju programmu pieprasījuma līmeni, ko pamato tautsaimniecības attīstības vajadzības un piedāvājuma analīze Latvijas un Eiropas līmenī;
      2. modernizējamo STEM studiju programmu ieguldījumu Latvijas Viedās specializācijas stratēģijā noteikto mērķu sasniegšanā un atbilstību izaugsmes prioritātēm un viedās specializācijas jomām;
      3. modernizējamo STEM studiju programmu atbilstību augstākās izglītības institūcijas specializācijai vai pētniecības programmai (ja attiecināms) un augstākās izglītības institūcijas sniegumu un izcilība šo programmu īstenošanā;
      4. modernizējamo STEM studiju programmu nodrošinājumu un eksporta potenciālu;
   2. augstākās izglītības institūcijas studiju procesa pārvaldības plānu, tai skaitā:
      1. studiju programmu satura modernizācijas plānu, kas ietver sadarbību ar nozaru eksporta padomēm vai asociācijām;
      2. cilvēkresursu attīstības un internacionalizācijas plānu;
      3. personāla atalgojuma politiku;
      4. kvalitātes vadības, tai skaitā akadēmiskās integritātes un ētikas nodrošināšanas plānu.
   3. augstākās izglītības institūcijas plānoto investīciju raksturojumu, kas tai skaitā ietver:
      1. augstākās izglītības institūcijas rīcībā esošās infrastruktūras raksturojumu:
         1. visu īpašumā, valdījumā vai lietojumā esošo ēku (būvju), ēku (būvju) daļu (telpu grupu) un zemes vienību uzskaitījumu, norādot to platību, pašreizējo stāvokli, pielietojumu un apgrūtinājumus;
         2. rīcībā esošo mācību iekārtu un aprīkojuma uzskaitījumu, to pašreizējā stāvokļa raksturojumu;
         3. pēdējo piecu gadu laikā veikto investīciju raksturojumu ēku (būvju), ēku (būvju) daļu (telpu grupu) un telpu modernizācijā un jaunu mācību iekārtu un aprīkojuma iegādē un esošā modernizācijā, tai skaitā norādot veikto investīciju finansēšanas avotus;
         4. esošās infrastruktūras pašreizējo noslodzi;
      2. infrastruktūras attīstības plānu, tai skaitā norādot plānoto investīciju apjomu, noslodzi un finansēšanas avotus:
         1. STEM studiju programmu modernizācijai plānoto būvdarbu raksturojumu un pamatojumu ieguldījumu veikšanai;
         2. STEM studiju programmu modernizācijai iegādājamo mācību iekārtu un aprīkojuma uzskaitījumu un pamatojumu to iegādei;
         3. plānotās infrastruktūras sasaisti un sinerģiju ar citās atbalsta programmās plānotajām zinātnes infrastruktūras investīcijām un ēku siltināšanas investīcijām;
         4. inovāciju un zaļā iepirkuma izmantošanu infrastruktūras attīstībai.
10. Izglītības un zinātnes ministrija attīstības stratēģiju izvērtēšanai izveido attīstības stratēģiju izvērtēšanas komisiju. Komisijas sastāvā iekļauj Izglītības un zinātnes ministrijas, Ekonomikas ministrijas, Kultūras ministrijas, Veselības ministrijas un Zemkopības ministrijas pārstāvjus, kā arī uzaicina pārstāvjus no pašvaldībām, kuru teritorijā atrodas šo noteikumu 12.punktā minētās augstākās izglītības institūcijas. Komisijas darbību nosaka Izglītības un zinātnes ministrijas izstrādāts un apstiprināts reglaments.
11. Ja projekta ietvaros tiek plānota būvniecība, izņemot jaunas ēkas būvniecība, projekta iesniedzējs projekta iesniegumā norāda būves enerģijas patēriņu (megavatstundas) pirms projekta īstenošanas. Finansējuma saņēmējam ir pienākums informēt sadarbības iestādi par būves enerģijas patēriņu (megavatstundas) pēc projekta īstenošanas.
12. Sadarbības iestādei ir tiesības vienpusēji atkāpties no vienošanās vai līguma par projekta īstenošanu jebkurā no šādiem gadījumiem:
    1. finansējuma saņēmējs nepilda vienošanās vai līguma par projekta īstenošanu noteikumus, tai skaitā projekta īstenošana nenotiek atbilstoši projektā noteiktajiem termiņiem vai ir iestājušies citi apstākļi, kas ietekmē vai var ietekmēt šo noteikumu 2.punktā minētā specifiskā atbalsta mērķa sasniegšanu un šo noteikumu 4. punktā minēto uzraudzības rādītāju sasniegšanu;
    2. citos gadījumos, kas noteikti vienošanās vai līgumā par projekta īstenošanu.
13. Projekta īstenošanas vieta ir Latvijas Republikas teritorija.

Ministru prezidents M.Kučinskis

Izglītības un zinātnes ministrs K.Šadurskis

Iesniedzējs:

Izglītības un zinātnes ministrs K.Šadurskis

Vizē:

Valsts sekretāra vietnieks,

Nodrošinājuma un finanšu departamenta direktors,

valsts sekretāra pienākumu izpildītājs                                 E.Martinsons

11.08.2016. 11:26

3302

V.Abizāre-Vagre

Izglītības un zinātnes ministrijas

Struktūrfondu departamenta vecākā referente

67047864, [vesma.abizare-vagre@izm.gov.lv](mailto:vesma.abizare-vagre@izm.gov.lv)

A.Ņetjosins

Izglītības un zinātnes ministrijas

Struktūrfondu departamenta vecākais referents

67047977, [aleksejs.netjosins@izm.gov.lv](mailto:aleksejs.netjosins@izm.gov.lv)

I.Kalva

Izglītības un zinātnes ministrijas

Struktūrfondu departamenta eksperte

67047941, [inese.kalva@izm.gov.lv](mailto:inese.kalva@izm.gov.lv)